روس توریست‌لرین ان چوخ آختاردیغی تعطیل بؤلگه‌سی تورکیه اولدو.
دونیا توریزمینه یؤن وئرن اؤنم‌لی شخصیتلری بیر آرایا گتیرن 15 اؤلکه‌دن 25 دانیشماچی‌نین قاتیلدیغی وورلد توریسم فوروم ذیروه‌سی 10 دسامبردا آنتالیادا تشکیل ائدیلدی.
توریزم سئکتورونون بو گونو و گله‌جیی‌نین دانیشیلدیغی ذیروه‌ده، آوروپانین ان بؤیوک اینترنت سایتلاریندان‌ و روسیانین ایسه 1 نؤمره‌لی آختارما موتورو یاندکس‌ین رئکلام تکنولوژیلریندن‌ مسئول باشقان کؤمکچی‌سی ماکسیم گریشاکوو، تورکیه‌نین روس توریست‌لر اوچون ان محبوب تعطیل بؤلگه‌لری آراسیندا یئر آلماغا داوام ائتدیگینی سؤیله‌دی.
گریشاکوو،
"روس‌لارین یاندکسده تعطیل آماجلی ائتدیگی آختارما‌لاری آنالیز ائتدیگیمیزده، تورکیه‌یه اولان ماراغین یئنی‌دن سرعت قازاندیغینی گؤردوک. اکتبر 2016دا سیاحت کاتگوریسینده تورکیه اوچون ائدیلن آختارما‌لاردا اؤتن ایلین عینی دؤورونه گؤره یوزده 32 آرتیش وار. تورکیه 2016دا تونس و یونانیستانی گئریده بوراخا‌راق ان چوخ آختاریلان تعطیل بؤلگه‌سی اولدو" دئدی.
تورکیه اؤزلینده ان چوخ آختاریلان تعطیل بؤلگه‌لرینی سیرالایان گریشاکوو،
"ائتدیگیمیز آنالیزده روس توریست‌لرین تورکیه‌ده ان سئودیگی تعطیل بؤلگه‌سی‌نین کمر اولدوغو اورتایا چیخدی. کمری، سیده و مارماریس تعقیب ائدیر" دئیه دانیشدی.
گریشاکوو، روسیا و تورکیه آراسیندا بؤیوک بیر توریزم پتانسیلی اولدوغونو دا سؤزلرینه علاوه ائتدی.
